b'\n_START_ARTICLE_\nVelocitat del so\n_START_SECTION_\nHist\xc3\xb2ria\n_START_PARAGRAPH_\nLa velocitat del so va ser calculada amb precisi\xc3\xb3 per primer cop pel sacerdot brit\xc3\xa0nic William Derham, rector d\'Upminster, el qual va calcular va millorar les estimacions de Newton. Va realitzar un experiment emprant un telescopi per calcular per triangulaci\xc3\xb3 el temps que tardava un so (en aquest cas el d\'un tret) a rec\xc3\xb3rrer una dist\xc3\xa0ncia coneguda.\n_START_SECTION_\nDegradats\n_START_PARAGRAPH_\nQuan el so es propaga de manera uniforme en totes les direccions en tres dimensions, la intensitat disminueix en proporci\xc3\xb3 inversa al quadrat de la dist\xc3\xa0ncia. No obstant aix\xc3\xb2, a l\'oce\xc3\xa0 hi ha una capa anomenada "canal de so profund" o el canal SOFAR que pot confinar les ones de so a una profunditat determinada. _NEWLINE_Dins del canal SOFAR, la velocitat del so \xc3\xa9s menor que en les capes inferiors i superiors. Aix\xc3\xad com les ones de llum es refracten cap a una regi\xc3\xb3 de major \xc3\xadndex, les ones sonores es refracten cap a una regi\xc3\xb3 on es redueix la seva velocitat. El resultat \xc3\xa9s que el so es limita a la capa, com la llum pot ser confinada dins d\'una l\xc3\xa0mina de vidre o una fibra \xc3\xb2ptica. Aix\xc3\xad, el so es limita essencialment en dues dimensions. En dues dimensions la intensitat disminueix en proporci\xc3\xb3 a nom\xc3\xa9s l\'invers de la dist\xc3\xa0ncia. Aix\xc3\xb2 permet a les ones viatjar molt m\xc3\xa9s lluny abans de debilitar-se i esdevenir indetectables._NEWLINE_Un efecte similar es produeix en l\'atmosfera. El Projecte Mogul utilitza amb \xc3\xa8xit aquest efecte per detectar una explosi\xc3\xb3 nuclear a una dist\xc3\xa0ncia considerable.'